Едгар Алън По
На Мери-Луиз Шю

Превод от английски: Теменуга Маринова, 2001

chitanka.info

От всички, за които ти си утро

и нощта настъпва, щом те няма,

пълен мрак в небесните селения,

унищожено слънце за онези,

които всеки час те благославят

за живота, за възкръсналата вяра

в благородството и в истината.

От всички, които в ложе сред сълзи

отчаяни преди смъртта се вдигат

дочули думите: „Да бъде светлина!“,

нежните ти думи, въплътени

в очите ти на светъл серафим.

От всички, чиято благодарност

напомня жертвоприношение, помни

единственият, който е обречен.

Мисли за тези бледи редове,

написани от този, който вярва,

че духът му с дух на ангел разговаря.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.